Downloaded from YTS.MX
Official YIFY movies site: YTS.MX
Első helyezett, és olimpiai bajnok…
1976. MONTREALI OLIMPIA
…Bruce Jenner!
Vége van.
Mindig is küzdöttem problémákkal,
de nélkülük talán sosem értem volna el mindazt, amit végül sikerült.
Teljesen átlagos voltam.
Igazából átlag alatti.
Diszlexiás voltam,
és identitásproblémáim voltak.
De egy testnevelésórán ötödikben
a tanár azt mondta: „futás a székek körül”, és mérte az időt.
Az egész iskolában én futottam a legjobb időt.
Az életem ekkor örökre megváltozott.
Ha átlagos lettem volna,
jó tanuló, identitásproblémák nélkül,
nem kellett volna sportolnom.
De nekem szükségem volt rá…
mert más voltam.
Senki sem tudta,
de mélyen a lelkemben én más voltam.
Ezért felépítettem Bruce karakterét.
Bruce jó ember volt. Bruce sok mindent elért az életben.
Nagyon büszke vagyok mindarra, amit elért.
Őszintén szólva,
szeretnék tisztelegni előtte.
De tudják, mit?
Caitlyn mindig is ott élt mélyen.
A NETFLIX SAJÁT GYÁRTÁSÚ DOKUMENTUMFILM-SOROZATA
MALIBU, KALIFORNIA
Hé, kislány!
Gyere!
Mit csináltok? Micsoda? Tudom.
Ez egy nagyon aranyos kép.
Hawaiin vagyunk, Kendallt és Kylie-t
felkaptam, és kinyomtam a magasba.
Nagyon mókásnak találták.
Ez is egész érdekes.
Guinness-rekordot állítottam fel,
mert én szereztem a leggyorsabban egymillió követőt a Twitteren.
Négy óra és három perc alatt megvolt.
Tudják, kit előztem meg?
Barack Obamának öt óra negyven alatt sikerült, vagy valami ilyesmi.
Egy órával megelőztem.
Ezt itt bekereteztettem, „Boldog apák napját!”
Csörög a telefonom.
A másik szobában van.
Anya az.
Épp filmeznek.
Nem kell engem filmezni, drágám.
Tudom, hogy nem kell. Ne aggódj!
Később visszahívlak.
- Szeretlek! - Szeretlek. Szia!
Szia!
Ő anya.
Az édesanyám
92 éves, de még mindig vág az esze.
Az évek során végig támogatott.
Nagy segítség volt,
mert apámat elvesztettem még az átváltozás előtt.
Mindig is sajnáltam, hogy apám nem ismerhette a történetemet.
Jó kapcsolatom volt az apámmal.
A sport miatt mindig közel álltunk egymáshoz.
Imádta Bruce-t, a fiát.
De sosem ismerhette az egész történetemet.
Tíz-tizenegy évesen
belopakodtam anyám gardróbjába,
és ha a szüleim nem voltak otthon, felöltöztem,
ruhákat próbálgattam,
kirúzsoztam magam.
Halálra rémültem, hogy lebukok, de végül sosem kaptak el.
Tabu volt ilyesmit csinálni.
Sokat tűnődtem azon, hogy vajon az adrenalinért csinálom?
Vagy az izgalom kedvéért? Szeretek kockáztatni?
Szóval a lelkemben mindig zavart voltam.
De amikor elkezdtem sportolni,
az lett az a kis aréna, ahová elmenekülhettem.
A hely, ahol jeleskedhettem.
Amikor sportolni kezdett, a kosárlabdát szerette.
Amikor a kosárlabdával végzett, jött az atlétika.
Az atlétika után a a vízisí következett.
Nagyon sportos volt.
Őszintén szólva, a diszlexiám miatt,
és mert intellektuális szempontból nem volt nagy önbizalmam,
sosem hittem volna, hogy továbbtanulhatok.
De az Iowa állambeli Graceland Főiskola Lamoniban
futballösztöndíjat ajánlott.
És ott ismertem meg Chrystie-t.
A suli első napján ismerkedtem meg Bruce-szal.
Ez az ismeretlen odarohant hozzám…
és megkérdezte: „Eljössz velem pénteken moziba?”
Mire én:
„Oké.”
Aztán elrohant.
Nagyon vicces volt,
és nem volt vele tisztában, milyen jóképű.
Csak egy kedves fiú volt.
Emlékszem, szóba került a gimnasztika…
erre azt mondta: „Imádom a gimnasztikát.”
És kézen átfordulásokat és hátraszaltókat dobott a gyepen
egészen a kert túlsó végéig.
Olyan meglepő és lenyűgöző volt,
és csak akkor kezdtem kapiskálni, hogy bármire képes.
Bármit meg tudott csinálni.
1969. január 2.
Hátvéd voltam, és blokkolni próbáltam.
Átjutottam a vonalon. És nem értek utol.
Épp ugrani készültem,
amikor az egyik védő térden talált,
pedig még határozottan a földön álltam.
Bumm!
Szétnyírta.
Azt hittem, ezzel a sportnak vége. Nincs tovább.
Nem hittem, hogy a térdem felgyógyul.
Emlékszem, ahogy begipszelt lábbal járt-kelt,
vagy gubbasztott, és duzzogott.
Kedvetlen volt. Szörnyű volt megélnie, hogy megsérült.
Nem tudtam, mit csináljak. Nem tudtam, meggyógyul-e a térdem.
Nem hittem, hogy felépülök,
és nem tudtam, mit hoz a jövő.
De az atlétikaedző L.D. Weldon,
rátette a kezét, és azt mondta,
„Azt hiszem, jobb volnál tízpróbázónak.”
A többi már történelem.
Bruce nagyon lenyűgözött, mert meghallgatott,
és tényleg a lehető legjobb teljesítményt akarta nyújtani.
Fogalmam sem volt, hogy mit vállalok,
de másodévesen tízpróbáztam először.
JENNER A JÖVŐBE NÉZ
Az az egy verseny
mindent megváltoztatott.
Egyetlen verseny.
Emlékszem, odasétáltam a vonalhoz,
és elöntött az adrenalin.
Bumm!
A pulzusom 80-ról 180-ra ugrott.
Gondoltam,
ha valamire rá van írva a nevem, akkor az ez.
Egyszerűen érdekelt. A mögötte lévő történelem érdekelt.
1912.
Az első tízpróba győztese Jim Thorpe volt.
A svéd király azt mondta Jimnek,
„Valóban te vagy a világ legjobb sportolója.”
Ezt a címet adják a győztesnek.
Innentől kezdve a megszállottjává váltam.
A GRACELANDI JENNER NYERI A TÍZPRÓBÁT
Abban az évben megdöntöttem a gracelandi iskolai rekordot tízpróbában.
Aztán végzősként 1972-ben először kerültem be az olimpiai csapatba.
Egy senki voltam.
Be se kellett volna kerülnöm a keretbe, de mégis így történt.
MÜNCHEN, 1972.
Ez volt az addigi életem legnagyobb sporteseménye.
A dekatlon tíz számból áll.
Öt szám az első napon, öt szám a másodikon.
Mindegyik ellentmond a következőnek.
Súlylökés: lehetsz nagyobb és erősebb, hogy messzire dobj,
de a következő szám a magasugrás. Akkor nem tudsz felugrani.
Hol az egyensúly?
Nemcsak fizikailag,
hanem mentálisan is.
A verseny nagyon intenzív.
Soha semmi nem múlja felül a tízpróbát.
Esélyem sem volt.
Tizedik lettem.
De a legfontosabb dolog csak ezután történt.
Maradni akartam, hogy megnézzem az éremátadást.
Még sosem láttam olimpiai éremátadó ceremóniát
élőben, az orrom előtt.
Oldalt álltam,
és néztem ezt a fickót a Szovjetunióból, Mikola Avilovot,
és ez az ember teljesen lenyűgözött.
Épp megnyerte a tízpróbát,
és néztem, ahogy a nyakába akasztják az érmet.
Azt mondtam magamban,
„Ez az.”
Ezt akarom.
Miután hazatért,
Bruce sokat beszélt Avilovról.
Emlékszem, hogy Bruce istenként beszélt Avilovról.
Avilov nagyon tehetséges sportoló volt.
Nagy hatással volt az életemre.
Jó képességei voltak.
Tehetséges volt. Egyértelmű volt, hogy keményen dolgozott.
De mentálisan kivételesen erős volt.
Mindene megvolt.
A Szovjetunióból jött a hidegháború közepén.
A Szovjetunió sporttáborokat tartott gyerekeknek,
ahol azok edzhettek, dolgoztak, és sportiskolába jártak.
Nagyszerű sportolókat neveltek.
Avilov is ilyen volt.
Mindig úgy hittem,
hogy engem sosem választottak volna be oda.
Háború dúlt bennem.
„Tényleg transz vagy?
Meleg vagy?”
Nem tudtam a témáról semmit, és az ember ilyenkor befogja a száját.
De azt gondoltam, mi lenne, ha a következő négy év
minden napjának minden percét
annak szentelném, hogy megnézem, milyen jóvá válhatok valamiben.
Lehetőség, hogy bizonyítsak, bizonyítsam a férfiasságomat,
bizonyítsak a világnak, hogy értékes ember vagyok.
Ha olimpiai aranyat nyernék,
az talán bizonyítaná, hogy ezek a problémák nem is léteznek.
Sosem értettem, miért volt ez olyan fontos.
De azt tudtam, hogy küzd, mert elégedetlen magával.
Szóval összeházasodtunk,
és megmondtam neki,
„Támogatlak,
és segíthetek eljutni az atlétikai versenyekre,
és csináljuk!”
Átjelentkeztem San Joséba, és 1973 tavaszán elköltöztünk.
Találtam egy lakást a San Jose Városi Főiskolánál,
majd az egyik hátsó épp az atlétikapályára nézett.
Azt mondtam: „Ez lesz a miénk.”
Jössz egyet futni, Berth? Gyere, menjünk!
Viszlát egy óra múlva, Bruce.
Az életem 1972 és 1976 között,
nagyon egyszerű volt.
Felkeltem, és edzettem.
Chrystie-vel egy egyszobás lakásban laktunk,
és gondoltuk, kellene egy kutya.
Az újságban tíz kölyökkutyát láttam,
és ő volt az, aki kívül volt.
És Bertha lett a legjobb barátom.
Minden edzésemre eljött,
és ástam neki egy lyukat, hogy átbújjon a kerítés alatt.
Gyere, Berth!
Napi hat-nyolc órát edzettem minden nap az év 365 napján.
Csak eddz! Eddz!
Nem volt edzőm.
Egyedül kellett edzenem, csak mi voltunk.
15,1, Bruce. Nem rossz!
Legközelebb pörgősebben!
A 70-es években jártunk.
Sporttal még nem lehetett pénzt keresni. Az amatőr sportoló utolsó éve.
Így részmunkaidőben biztosítási ügynökként dolgoztam,
Chrystie pedig légiutas-kísérő volt.
Ketten eleget kerestünk.
Aztán hétvégén
atlétikai versenyekre jártam a világ minden tájára.
Éjjel az olimpiáról és a technikáról álmodtam.
Megszállott voltam, hogy a legjobbat hozzam ki magamból.
A képernyő bal oldalán Bruce Jenner.
Bruce-nak nem ez az erős száma.
Nem vagyok nagy sprinter,
szóval a 100 méter mindig kihívás volt.
…de küzdenie kell, hogy meglegyen az idő.
Bosszankodtam,
mert fel kellett javulnom.
Elképesztő sportoló volt,
de úgy tűnt, a gátfutással mindig meggyűlt a baja.
Gyerünk, Bruce!
Bruce-nak szüksége volt valakire, akivel edzhet.
Ez a kép a városi főiskolán készült Bruce-ról még…
amikor még edzettünk.
Akkoriban jól ki voltunk gyúrva.
Bruce a karomon lógott.
Olvastam egy cikket,
hogy Bruce Jenner megnyert egy versenyt,
és itt egy kép erről a jóképű fickóról, ahogy fut,
én pedig elhatároztam, hogy San Joséba megyek.
Beléptem a YMCA-be, és kibe botlottam? Bruce-ba.
Épp súlyzózott.
Odajött hozzám, és közölte: „Szia! Edzeni akarok a tízpróbára.”
Mire én: „Oké. Kövess!”
Együtt futottunk, együtt jártunk a pályára.
Elkezdtünk együtt súlyzózni.
A legnehezebb része, amikor magad fölé emeled a súlyt.
Tedd a térdedre, és dőlj hátra!
És a lábaddal fellököd. Először az egyiket, aztán a másikat.
Edzés közben Mikola Avilovról beszélt.
Bruce mindig azt mondta, hogy őt kell legyőznie az aranyért.
Meg akarta dönteni a világrekordját.
Súlyemelést, a lökést gyakoroltuk.
Ez nem csak súlyemelés volt, hanem egy atlétikai mozdulat.
Több mint 136 kilóig feltornáztuk.
A súlyemelés után pedig visszamentünk futni.
Azt mondta, lefutja az 1500 métert,
és végül lehajrázza Avilovot.
Úgy tűnt, minden nap egyre gyorsabb
és erősebb.
Egyre csak javult, és elkezdett versenyeket nyerni.
Itt látják Bruce Jennert, ahogy nekifut.
És ugrik!
Ez jó ugrás volt.
Hallani a morajlást.
Mentálisan mindig gyengébbnek éreztem magam a többieknél.
Ebből kovácsoltam előnyt.
Sokkal elkötelezettebb voltam.
Sokkal intenzívebben csináltam.
Nekem senki nem mondta, hogy eddzek. Nem ennek neveltek.
Ez voltam én. Mindenkinél jobb akartam lenni.
Mindenkinél keményebben akartam edzeni,
mert erre volt szükségem az életemben.
Az olimpia előtti évben az emberek elkezdték felismerni Bruce-t.
Bruce Jenner, San Jose, Kalifornia.
A Montreali Nyári Olimpiai Játékokon készül megdönteni a rekordját.
Tudták, hogy ő lesz Avilov ellenfele.
Óriási volt a nyomás.
A jövő év komoly lesz, igaz?
- Mondhatjuk. - Meglesz?
Biztos vagyok benne, hogy Freddy és én is ott leszünk.
Az első háromban Fred, én és Avilov leszünk.
- Mi lesz jövőre az olimpián? - Nos, 11 hónap múlva lesz.
Az átlagnál kicsit több esélyem van megnyerni.
Remélhetőleg ott leszünk a dobogón. Versenyzünk.
Csak úgy tudok versenyezni és nyerni, ha mindent beleadok.
Jelenleg az olimpia a cél.
Mindent feláldozok, amit kell.
JENNER EGY ÉRMET AKAR: AZ ARANYAT
Jenner 1500 méteren fut a címért.
PÁNAMERIKAI JÁTÉKOK
Jenner.
Hirtelen Jennert leelőzték.
Ez még segíthet is neki,
mert biztosíthatja a hét másodperc különbséget.
Jenner kétségbeesetten küzd,
mert senkitől nem szeret kikapni,
különösen nem az argentin Titótól.
Ez az! A korábbi…
Hihetetlen, hogy ezt átélhetem,
nem is lehetnék boldogabb vagy izgatottabb.
Mit jelent önnek,
a gyerekeinek, hogy látják az édesapjukat világversenyt nyerni?
Jó, hogy itt lehetnek. Szerencsére sikerült nyernem.
Köszönöm szépen. Micsoda bajnok!
Itt már sosem lesz…
Ügyes volt.
Ahogy nézem Tiger győzelmét,
nagyra értékelem a belefektetett munkát.
Mindenkinek le kell küzdenie az akadályokat az életben.
Mindenkinek vannak dolgok, amiken túl kell jutnia.
És az elmúlt 11 évben sok mindenen ment keresztül.
Fizikailag, érzelmileg,
a botrányok, akármi.
A szégyen.
De legyőzte mindezeket. Egyvalamit bánok;
hogy a gyerekeim, akikhez most igen közel állok, nem láttak versenyezni.
Hölgyeim és uraim, itt a Plattsburgh térségben,
hadd mondjam el, mekkora kiváltság…
GERALD FORD ELNÖK
és megtiszteltetés,
hogy itt lehetek Plattsburgh-ben.
Hadd gratuláljak mindannyiuknak
az 1976-os amerikai olimpiai csapatba való kvalifikációjukhoz!
És minden amerikai nevében
kívánok sok szerencsét, és isten áldja önöket!
PLATTSBURGH KÖSZÖNTI AZ 1976-OS OLIMPIAI CSAPATOT
ÜDVÖZÖLJÜK AZ EGYESÜLT ÁLLAMOK OLIMPIAI DELEGÁCIÓJÁT
- Bruce, aláírnád ezt a képet? - Persze.
Itt leszek pár napig, úgyhogy annyit írok alá, amennyit csak szeretnél.
- Tessék. Jól van. - Köszönöm!
Olyan kedves vagy!
Hogyhogy? Tessék. Oké? Jól van.
- Még egyet! - Köszönöm!
- Itt vagy, haver. - Beszálljak?
Kisbuszokkal szállítottak minket Montrealba.
Az egyik motiváló tényezőm az volt,
hogy az olimpia után abbahagyom.
Túl sok mindent kellett feladnom, hogy ott legyek.
Lesz, ami lesz.
Nyerek vagy sem, végeztem.
Amikor Montrealba érkeztem, ideges voltam.
Feszült voltam.
Úgy 70-en lehettünk.
A családom is ott volt.
Természetesen az ő szülei is.
Az unokatestvérei,
a barátai.
A sportolók kapnak pár jegyet.
Bruce és Chrystie megkérdezett, kérek-e.
Naná, hogy igen! Megyek Montrealba.
Bruce Jenner aláírt képei!
Chrystie-vel beszélgettünk, és arra jutottunk,
hogy Berthának ott a helye. Ugyanúgy edzett ő is.
A legkevesebb, hogy elmehet az olimpiára.
Az olimpia a világ legnagyobb eseménye.
Több mint 200 ország gyűl össze a jóért,
hogy bemutassák az emberiség legjobbjait.
Tanúja lehettem a naygságuknak, a pompának,
az olimpia mögötti történelemnek,
a színek, az ország.
Ez nagyobb, mint bármi, amit az ember az életben elérhet.
Montrealból, a 21. Olimpiai Játékokról jelentkezik
az ABC Sports exkluzív műsora.
Ma kezdődik minden a nagyszerű új Olimpiai Stadionban.
Jövő héten kezdődnek a tízpróba-közvetítések.
Az olimpiai atlétika legkeményebb versenye a tízpróba…
A kétnapos, tíz sportágból álló verseny utolsó száma az 1500 méteres futás.
És a győztes általában megkapja a világ legjobb sportolója címet.
Azt mondják, ezúttal az amerikai Bruce Jenner
és a szovjet Mikola Avilov között dől el.
A legnehezebb, hogy a tízpróbát mindig az olimpia vége felé tartják.
Elmész a nagy csinnadrattára,
és majd' két hét telik el a megnyitóünnepség után,
mire versenyezhetsz.
Nem akartam beszélni senkivel.
Hagyjatok békén!
Bruce Jenner, harmadik hely.
Két sportoló van Dick Schaappal mindkét csapatból
a CFCF montreali stúdiójában. Jó reggelt, Dick!
Jó reggelt! Remélem, nálatok nincs olyan korán, mint itt.
Négy amerikai olimpikon van velünk. Bruce, te csütörtökön kezdesz.
Még van három napom a versenyig.
A munkát befejeztük. Tegnap volt az utolsó edzésem.
Most három nap pihenés jön. Pihentetem a lábam,
és mentálisan felkészülök a versenyre.
Ennyi volt, uraim. Köszönjük.
Nem azért edzettem, hogy bekerüljek a tévébe.
Nem is azért, hogy fizetést kapjak.
Naponta nyolc órát edzettem,
hogy felálljak a dobogóra, mint azok, akiknek előttem sikerült.
A világ legjobb sportolója címre vágytam.
TÍZPRÓBA ELSŐ NAP
…a 21. Olimpiai Játékok atlétikai versenyei.
Amint beléptem a stadionba,
és felpillantottam,
kiszúrtam Avilovot a pálya túloldalán.
Avilov világrekordja 8454 pont.
A verseny délelőtt tíz órakor kezdődik, és egész nap tart.
Az első szám a 100 méteres síkfutás.
Ijesztő dolog ilyet átélni,
mikor annyi időt, energiát és munkát
fektettél valamibe,
és egy lehetőséget kapsz.
- Hajrá, Bruce! - Menj, Bruce!
Gyerünk, Bruce!
Azt hiszem, 11-en belül van.
A befutó után
nehéz volt lelassulnom.
Talán jó időt mentem.
Végül kitették az időmet a táblára.
10,94-et futottam.
Életem leggyorsabb száz métere volt.
Elhűltem magamban.
10,94.
Jennernek 819 pontja van, és ezzel Jenner…
A tízpróba második versenyszáma a távolugrás.
Itt várhatóan Avilov teljesít kiemelkedőt,
és Kratschmer, és a ranglistán…
Avilov nagyon jó távolugró volt,
úgyhogy nem hagyhattam, hogy nagyon elhúzzon.
Most Bruce Jenner következik távolugrásban.
Bruce Jennernek nem ez az erőssége.
Az egyéni rekordja 7,2 méter,
de ez egy jó ugrás volt Jennertől!
Nagyon jó ugrás!
Azt hiszem, jól ugrott.
Jól néz ki.
- 7,05! - 7,05! Mit is mondott, mekkorát akar?
- 7,21, de… - Megvan!
WILLIAM ÉS ESTHER JENNER
Nem. Ez még nem olyan jó, mint szerette volna.
Nagyon bosszantott,
mert tudtam, hogy Avilov készen áll.
Most következik a címvédő, Mikola Avilov.
Sima. Magabiztosan.
A deszkára! Jól rugaszkodott el.
Pontosan csinálta.
Előrevetődött, hogy értékes centimétereket nyerjen.
És milyen jól tette. 7,5 méter lett, ami 925 pontot ér.
Szóval Avilov előrébb lép ezután az ugrás után.
Hajrá, Jenner!
Szép lökés Bruce Jennertől!
Kicsit több mint 15,3 méter lett,
amivel a második helyre kerültem.
Most következik Mikola Avilov kedvenc versenyszáma.
Magasugrásban kiváló.
Avilov Bruce Jennert figyeli,
aki 2 métert ugrik,
és ezzel Jenner új egyéni rekordot állíthat fel.
Az első két próbálkozásom
nem járt sikerrel.
Majd következett a harmadik, utolsó kísérlet.
Emlékszem, ahogy ott álltam, és felkészültem.
A rudat néztem, és azon járt az agyam,
hogy ha ez most nem sikerül,
akkor vége.
Ez az!
Bruce Jenner! És ismét bőven a léc fölött sikerült átugrania.
882 pont Jennernek.
Bruce örül. Miért is ne tenné?
Most térjünk vissza ahhoz, akinek ez a szám az erőssége.
A léc 2,2 méteren van.
Megvan!
Szerintem hozzá sem ért!
Mikola Avilov megugrotta a 2,2-t.
A tízpróba ponttáblázatán ez 975 pontot ér,
és Avilov új egyéni rekordot állított fel.
Avilov a második.
Az ötödikről a második helyre ugrott megelőzve Jennert és Zeilbauert.
Az ötödik versenyszám a férfiak tízpróbáján a 400 méter,
de egy rendkívüli erőfeszítéssel valaki
fel is bolygathatná az állást,
bár úgy tűnik, lenyűgöző időt kell futnia annak,
aki bele kíván szólni az első három helyezésbe.
Négy éve töprengtem ezen a 400 méteres versenyen.
Hogy pontosan hogyan is akartam lefutni.
Eldördült a rajtpisztoly.
A rajt sikeres. Ahogy kijönnek a kanyarból…
Arra gondoltam,
hogy életem legjobb második kétszázát fogom futni.
Láttam közeledni a célvonalat,
és azt hajtogattam magamban:
„Ne hagyd abba!”
Bruce Jenner toronymagasan a mezőny előtt.
Nézem Bruce Jenner idejét.
A 47,51 itt 923 pontot ér.
Így öt szám után a ponttáblázatot elnézve
mindössze 35 pont választja el az első három helyezettet egymástól,
és holnap folytatjuk az utolsó öt versenyszámmal.
Üzen valamit Avilovnak?
Nem igazán. Mi…
Nagyon jól kijövünk.
Húzzuk egymást,
mint mikor meglett a 2 méter, és rámosolyogtam.
ő meg megdicsért: „Ez remek.”
Amikor megugrotta a 2,2-t, én viszonoztam.
Jól kijövünk. Nem rivalizálunk vagy hasonlók.
Csak… olvastam egyszer egy idézetet:
„Szeretem az ellenfeleimet, mert a legjobbat hozzák ki belőlem.”
Avilovval a mi kapcsolatunk is ilyen.
Ez lehet élete legjobb versenye, és az enyém is.
Harmincöt ponttal lemaradva vártam a nekem kedvező számokat.
Szóval a probléma most már a következő.
A tét az olimpiai arany…
és le kéne feküdni aludni.
És egész éjjel zuhogott.
Az ember ilyenkor végiggondolja az összes lehetséges kimenetelt.
„Mi lesz, ha veszítek?”
És hogy őszinte legyek,
a lehetőség halálra rémített.
A szívem a torkomban dobogott,
és egy ketyegésre lettem figyelmes.
Az óra ketyegett.
Minden másodperccel
egyre közelebb került a sport vége.
Másnap reggel felébredtem. A talaj elázott.
TÍZPRÓBA MÁSODIK NAP
A láng fénye betölti az Olimpiai Stadiont
ezen a hűvös, sötét és meglehetősen esős napon Montrealban.
A tízpróbázók a hatodik versenyszámmal folytatják,
az állás a képernyőn, ám az első három helyezettet csak 35 pont választja el.
A gátfutás elég ijesztő szám.
Sokféleképpen el lehet bukni.
Ha kihagysz egy akadályt, vagy elesel benne, neked annyi.
…akadály nélkül, és úgy hangzik, mintha…
Ó! Dixon megállt. Teljesen…
Pár futammal előttem Fred Dixon, az egyik amerikai,
megcsúszott a pályán, és odalett az ideje.
Fred Dixon 18 másodperc plusszal végzett.
Számára véget ért.
Annyi pontot veszített, amennyit már nem tudott behozni.
Úgyhogy Bruce eléggé kikészült.
Következik a második futam.
Ebben indul Mikola Avilov.
Ez az egyik legerősebb száma.
És Avilov a második helyen áll Kratschmer mögött öt versenyszám után.
Nézzük Avilovot a négyes pályán! Jónak tűnik.
És vezet.
Itt jön Samara. Fred nagyon erős időt futott.
Az osztrák Zeilbauer a második,
és Samara fut be harmadikként.
Avilov nagyon jól ment gáton.
14,20 másodperc.
14,20. Ez új egyéni rekord,
ami 939 pontot ér neki.
Ezt adjuk hozzá az eddigi 4315-höz, és tartja a helyét.
Most következik az utolsó 110 méteres gátfutam.
Itt van Bruce Jenner az Egyesült Államokból.
Óriási volt a nyomás.
És ha beütöd a lábujjadat a gátba, és elesel, akkor vége.
Nem érdekel az időm. Csak túl akarom élni ezt a versenyt.
Jenner jól jön el a rajtnál, és veszi az akadályokat.
Nem üti be a lábát. Még egyet sem borított fel.
A lengyel Skowronek nyeri a futamot.
A francia Gémise a harmadik, Jenner pedig a második.
Jenner ideje 14,84 lett.
Ez 866 pont.
Ugyan csóválja a fejét, de biztos örül, hogy túl van rajta.
De hat versenyszám után az állás a következő:
látjuk Avilovot, Kratschmert és Jennert. Magasan vezetnek.
Dixon lemaradt.
Mostantól Mikola Avilovra és Bruce Jennerre koncentrálunk,
mert kettejük között dől el az arany.
Az ezután következett számok mind az erősségeim voltak.
Hogy őszinte legyek, azt gondoltam magamban:
„Vége. Akár haza is mehettek. Ez már az enyém.”
Elég hangosat kiáltott, nem?
Majdnem… Bent maradt?
Igen, azt hiszem.
Avilov világrekordja 8454 pont.
Jenner 26 évesen a tökéletes tízpróbázó megtestesítője.
Ő a fő esélyes.
Hajrá, Jenner!
Jenner nekifut…
Bőven átugorja a lécet,
és ezzel az eltervezettnél gyorsabban halad előre.
Hajrá, Jenner!
A tízpróba kilencedik száma a gerelyhajítás.
Ekkor a test már kegyelemért kiált.
Bruce Jenner egyéni legjobbja 69,4 méter.
Ha ezt sikerül megközelítenie,
azzal átveheti a vezetést.
Engedd el! Ez jó.
Bruce Jenner 67 méteren felül dobott.
Ezzel az összesített pontszáma 7904 pont.
Avilov marad a harmadik.
TÍZPRÓBA PONTTÁBLÁZAT KILENC VERSENYSZÁM UTÁN
Egyik versenyszám jött a másik után. Már csak egy van hátra.
A legnehezebb mind közül.
Az utolsó szám, az 1500 méter. Ez a tízpróba csúcspontja.
Két napja napi tíz órában versenyzel.
Azt hiszed, kemény vagy?
Az 1500 méter a kemény fiúké,
és ez volt a legjobb számom.
Mert nem féltem a fájdalomtól.
Ez egy olyan pillanat,
amely teltházat hozott ebbe a hatalmas építménybe.
Az edzésnek, a beszédnek, az izgalomnak
ezennel vége.
Most az aranyérem a tét, és készen állunk a rajtra.
Számomra ez nem csak az aranyról szólt,
hanem a világrekord megdöntéséről.
Több mint 8600 pontot akartam szerezni, mert annyit még senkinek sem sikerült.
És mindezt Avilov szeme láttára.
Ha sikerül, azzal mindent elérek, amit valaha célul tűztem ki.
Nem terveztem lassan futni.
Bruce Jenner lazának és kényelmesnek tűnik.
Ha az ideje 4:35:8-nál jobb,
új világrekordot állít fel.
Avilovnak úgy 22 másodperccel kellene őt megvernie.
A verseny alatt elsősorban a tempón járt az eszem,
hogy mit csinálok, és hol tartok a távban.
Aztán az első körben megelőztem Avilovot.
Akkor döbbentem rá, hogy meg tudom csinálni.
Megdöntöm a világrekordot. Elérhető távolságra van.
Nincs más teendőm, csak megragadni.
Ide kell érnie a rajtvonalhoz
úgy 2:16 vagy 2:17 múlva.
Ha nem… Mi a fenét csinál?!
Fuss, Bruce! Gyerünk!
- Hajrá, Bruce! - Ne állj meg, Jenner!
Húzz bele, Bruce! Túl lassú vagy!
Mindig tudtam, hogy az utolsó számban
olyan időt futhatok, amilyet akarok.
Háromszáz méterrel a vége előtt azt mondtam:
„Bármennyi erőd is maradt, azt mind add bele!”
Elkezdett hajrázni.
Bruce Jenner a célegyenesben hajrázik.
Leonid Litvinyenko rekordját űzi.
A világrekordot akarja.
Az egyéni legjobbja 4:13:6.
Litvinyenko kitart.
Bruce Jenner igyekszik.
És Jenner kemény tempót diktál.
De mi az ideje?
4:11:41!
Bruce Jenner új világrekordot állított fel!
ÚJ VILÁGREKORD 8618 PONT
A tömeg tombolva
ünnepli ezt a hatalmas erőfeszítést…
BRUCE JENNER - USA, ARANYÉREM
ettől a 26 éves fiatalembertől a kaliforniai San Joséból.
Mikola Avilov fáradtan átsétál a pályán.
MIKOLA AVILOV - SZU, BRONZÉREM
Íme a tízpróba fájdalma.
Bruce Jenner még mindig talpon, és nem hagyja, hogy a kimerültség lehúzza.
Te jó ég!
Mindegy, milyen gyorsan futottam,
sosem estem el a célvonalon.
Mert sok mindent átéltem életem során,
és küzdenem kellett azért, hogy ott legyek.
Senki sem tudta,
miről is szólt valójában ez a pillanat.
ÚJ OLIMPIAI ÉS VILÁGREKORD TÍZPRÓBA
Amikor győzött,
elképesztő volt. És…
odajött, hogy megöleljen.
Átléptem a korláton, ő megölelt, és…
azt mondta: „Megcsináltuk.”
Csodálatos pillanattal ajándékozott meg.
Azt mondta: „Mi megcsináltuk.”
ÜNNEPÉLYES ÉREMÁTADÓ CEREMÓNIA
1 - BRUCE JENNER, USA, 8618 ÚJ OLIMPIAI ÉS VILÁGREKORD
A dobogón állva
láttam az arcát.
Ismertem őt. Tudtam, hogy a sírással küzd.
Rám nézett, látta, hogy sírok, és elnevette magát.
Ott álltam a dobogón, mint oly sokan előttem.
De halálra rémültem.
Milyen lesz ezután az életem?
Nem harapok.
Ahogy azt az 1500 métert futottad, azt mondtam:
„Ha te így tudsz futni 1500 méteren, akkor én le tudom tenni a cigit!”
- És komolyan gondolom. - Alku! Maradj még!
Minden hegyet megmásztam.
Mindent elértem, amit csak lehetett.
Bruce Jenner, olimpiai bajnok.
A világ legjobb sportolója.
De még mindig ugyanaz az ember voltam, ugyanazokkal a problémákkal.
Aztán emlékszem, hogy másnap felébredtem, bementem a mosdóba.
Az érem ott hevert a pulton.
És semmi más ruha nem volt rajtam, csak az érem a nyakamban.
Belenéztem az egészalakos tükörbe, és azt mondtam:
„Mi a fenét műveltél?!”
Örömmel üdvözöljük az olimpiai bajnok tízpróbázót:
Bruce Jenner jött ma este hozzánk.
Bruce.
És később jön Bruce Jenner.
- Bruce Jenner. - Bruce Jenner.
Biztos unod már a sok gratulációt.
De tényleg, micsoda nagyszerű teljesítmény volt!
Igen. Már hét hét telt el az olimpia óta,
és az életem valóban megváltozott.
Az olimpia után forgalmi dugót okoztak az emberek,
és taxik álltak meg az út közepén,
hogy kezet rázzanak velem.
Rich Harkins Jenner montreali olimpiai szereplését
„az évtized egyik kiemelkedő teljesítményének” nevezte.
Az elején nagyon jó volt. Hős volt.
Ő volt a hősök hőse. A világ legjobb sportolója.
Hirtelen reflektorfénybe került.
Bárhová ment, mindenhol tudták, ki ő. Biztos más érzés volt.
Bruce Jenner vagyok.
Tudom, hogy sok versenyt a rajtnál nyernek meg.
Olyan nagy és nyilvános karaktert hoztam létre,
Bruce-t, hogy talán örökre vele kell maradnom?
Életem nagy részében arra a napra készültem.
Sok évet fektettem bele, és sok gabonapelyhet ettem,
mert a teljes Wheaties-reggeli finom és egészséges.
Higgyetek Bruce Jennernek! A Wheaties a bajnokok reggelije.
Sok időt töltöttünk együtt még az olimpia után is,
de sok mindennel bombázták: szponzorálás, színészet…
Nézd, egy ilyen sportos fickónak ez sima ügy!
Egy pillanat! Mi ez az egész?
Végül tovább kellett lépnie, de az élet már csak ilyen.
A Sports Illustrated cikkje írta,
hogy az életed hátralevő része sikeres lesz. Igaz ez?
Azt mondhatjuk, hogy Montreal miatt érdekesebb lesz,
de hogy sikeres lesz-e, azt nem tudom.
Nem volt megállás.
Sem magánélet.
A Chrystie és köztem lévő kapcsolat dinamikája teljesen más volt.
A fiatal hölgyek szerte a világon sóhajtoznak,
hogy „Hű, ott van a tízpróbázó bajnok”, és…
A feleségemmel közel állunk egymáshoz,
és néha nehéz neki,
mert nagyon hirtelen változott meg az életünk.
Nekem nehéz volt ez a változás.
De mostanra tudjuk, hogy más problémák is forrtak a felszín alatt.
Az olimpia elvonta a figyelmemet róla, hogy ki is vagyok.
Megrémültem, hogy most már magammal kell majd foglalkoznom.
Az emberek imádják az ilyen sztorikat.
Az amerikai kölyök, a dolgozó feleség.
Nem hittem, hogy képes vagyok megfelelni ennek a képnek.
Ugyan voltak kihívások a házasságunkban,
családot akartunk alapítani,
így megszületett Burt.
Itt van. Burt Jenner.
Kora… Hány nap?
Öt nap.
Mondj valamit, Burt!
Tessék. Kéred a mikrofont?
Ő egy Jenner. Egyből a mikrofonra utazik.
Burt, erre!
Nézd, ott van anyu!
- Burt! Szia! - Ott van anyu!
Amióta csak az eszemet tudom,
tudtam, hogy apám valahogy más.
Az olimpia előtt apám egy senki volt…
…akiről soha senki nem hallott.
De az olimpia után ő lett a világ legjobb sportolója,
ami egyszerre áldás és átok.
Imádok apa lenni.
A gyerekeim csodásak voltak,
de az apaság ismét csak elvonta a figyelmet arról, hogy ki is vagyok.
Egyszer elmesélte, milyen boldogtalan.
Én ebből azt hallottam meg, hogy velem volt boldogtalan.
Életem nagy titkáról nem beszélhettem.
Nem tudta, hogy mi mindennel küzdök a fejemben.
Nem akartam, hogy megismerjenek, és megtudják, ki vagyok.
Láttam, hogy kapaszkodóra van szüksége,
és azt mondtam neki:
„Ha hajlandó vagy pszichológushoz járni, hazajövök.”
De nem tette.
Ez van.
Hittem, hogy mikor Chrystie-vel elváltak az útjaink,
helyre teszek magamban mindent.
Elszigeteltem magam a világtól.
Egyedül maradtam egy malibui kunyhóban.
Nemi diszfóriában szenvedtem.
És így kezdődött életem legrosszabb hat éve.
Emlékszem, a nagymamámnál voltam.
Apám repülővel jött értem.
És ez…
legalább tíz évvel a válásuk után történt.
Sosem találkoztak.
Apám ekkor mondta el anyámnak,
hogy belekezdett a nemváltásba.
Emlékszem, tévét néztem,
és a hírekben
volt egy riport az Orange Megyei Transzgender Szövetséggel.
Hetente átlagosan egy személy valahol az Egyesült Államokban
nemváltoztató műtéten esik át.
Az operáció sokkal gyakoribbá vált,
mint azt a közvélemény hiszi.
Felhívtam őket, és mondtam, hogy terapeutát keresek.
Nem mondhattam meg a nevem, hogy ki vagyok,
és életemben először ülhettem le egy szakemberrel
megpróbálni kibogozni, hogy ki is vagyok.
Először nehéz volt megértenem.
Elkezdett hormontablettákat szedni,
és elektrolízissel megszabadult a szakálltól, és…
Sosem felejtem el, hogy hatodikban ki kellett mennem egy óráról,
mert majdnem könnyekben törtem ki,
és senki sem tudta, miért.
Felálltam, és kirohantam a teremből.
A folyosón zokogtam.
De nem azért, mert apám átváltozott, hanem…
mert féltem, hogy apám átváltozik valakivé,
elmegy, és soha többé nem látom.
Igen, nehéz idők voltak.
Megpróbálkoztam az átváltozással, de túlságosan féltem.
Túlságosan féltem.
Öt-hat hónappal később megismerkedtem Krisszel, és ő szuper volt.
Kihúzott a gödörből, és visszavezetett
az életbe mint Bruce.
A többi nem megy, úgyhogy hadd legyek csak én a jó Bruce!
Kris, elfogadod Bruce-t férjedül?
Odaadod magad neki szeretetben és becsületben?
Igen.
Figyelem! Egy, kettő, három, mosolyt!
Bruce, mosolyogj!
Tessék!
Egy romantikus csók az otthonunkban a gyönyörű terhes feleségemnek.
Készen állsz? Tessék. Oké.
Itt jönnek a gyerekeink. Olyan izgatottak, itt a suli első napja.
Itt vannak.
Khloe az első.
Khloe, tudom, milyen izgatott vagy a suli első napja miatt.
Egyenruhás kislány. Itt van Kimberly. Igen…
Imádtam apának lenni. Imádtam a gyerekeket hozni-vinni.
Imádtam tanácsot adni nekik, és nevelni őket.
Az első dolog a naptárban a bábszínház.
Ugrás!
Szia, Kylie!
De a probléma nem szűnt meg.
Bármi is történjen, szeretném, ha tudnád, hogy apa szeret,
és szerintem csodás kislány vagy.
És adnál egy puszit?
Még mindig vesszük. Oké.
Na, mit mondjunk?
Mondjuk, hogy: „Sziasztok! 1997 karácsonya van!”
Istenem, olyan gyorsan megy!
Olyan gyorsan megy!
Ez az!
Sokat kísérleteztem.
Gondoltam, túlélhetek úgy is, ha csak női ruhákba bújok zárt ajtók mögött,
és megtartom az öreg Bruce-t.
Itt voltam a verseny elején, amikor belefutottam a Jenner fiúkba.
Brody itt van?
Emlékszem, egyszer a Marriottban voltam, Orlandóban, Floridában.
Egész nap csak egy egyórás előadást kellett tartanom.
Utána nem volt más dolgom.
Gondoltam, kisurranok, autóba ülök, és csak vezetek.
Csak egy kis szabadság.
Autóztam egy órát, aztán visszamentem.
Ahogy átmentem az előtéren a lifthez,
a bár mellett haladtam el,
és egy fickó felém rohant, és azt mondta:
„Imádom a transz nőket.”
Elrohant a folyosón, becsapta az ajtót.
A szívem zakatolt, halálra rémültem,
és arra gondoltam, hogy majdnem lebuktam.
De megtudtam, hogy nagyon jó úgy nekem.
Köszönöm szépen!
De a műsorral…
azonnal megváltozott minden.
Már más volt a világ.
Nehéz volt, mert annyi titkom volt,
titkolóztam, miközben próbáltam egy kicsit a saját életemet élni.
Először is, a hír hivatalos. Bruce és Kris 22 év házasság után különköltöztek.
Csak semmi sajnálkozás! Hajrá, Bruce!
Bruce, örülsz, hogy újra egyedülálló és szabad vagy?
Amikor Krisszel szétmentünk,
úgy döntöttem, nem bírom tovább. Megcsinálom.
Helló, Bruce! Rondával jársz?
Átestem pár műtéten,
de nem akartam nagydobra verni,
mert sosem beszéltem a gyerekeimnek ezekről a dolgokról.
Aztán amikor kijöttem egy rendelőből egy sikátorban,
ahol gégemetszést végeztek, és megcsinálták nekem.
Készült egy kép,
amit a TMZ le akart hozni.
A honlapon hoztuk le a szenzációt,
hogy Bruce Jenner egy Beverly Hills-i plasztikai sebésznél járt,
hogy megszabaduljon az ádámcsutkájától.
Bruce, megoperáltak? Nem akarod kommentálni?
Szeretnéd, hogy ne beszéljenek a nemi átváltozásodról,
és ne kelljen a lányaidnak se titkolózni?
Kendall, elszomorít, hogy apád nemet vált?
A gyerekeim mindent láttak…
és még mindig nem mondtam el nekik, hogy mi történt.
Ebben az időszakban ez volt a legrosszabb.
Mert ennél jobb szülő vagyok, tudják?
De akkor nem voltam.
Gyere!
A kecskék jönnek.
Sosem felejtem el, mikor apám elmondta, hogy átváltozik.
Elmentünk sétálni a kecskékkel,
és azt mondtam neki: „Tudod, apa, évtizedek óta tudom.”
De volt valami az őszinteségében…
a közelségében és abban…
ahogy apám lebontotta a falait,
amit nem gyakran látni.
Ezt a beszélgetést jobban megőrzöm magamban…
mint bármelyik másik beszélgetésünket apámmal.
Életem egy felemelő pillanata volt.
Így az utolsó akadály, amit le kellett győznöm,
az Istenbe vetett hitem volt.
Szóval meghívtam a lelkészt, elmondtam neki a történetem,
és tulajdonképpen megkérdeztem:
„Milyen vagyok Isten szemében? Jól teszem, amit teszek?”
Sosem kaptam igazán választ.
De egészen addig az életemet rejtőzködve éltem.
Úgy, hogy nem tudtam önmagam lenni.
Mindenkinek az arcába akartam vágni,
és azt mondani: „Csesszétek meg! Ez vagyok én.
Fogadjátok el!”
VANITY FAIR „SZÓLÍTSATOK CAITLYNNEK”
Hölgyeim és uraim, a bátor, a lenyűgöző Caitlyn Jenner.
Emlékszem rá, amikor megkaptam a jogosítványomat.
Caitlyn Marie Jenner, neme N.
És a jó hír.
Épp a közepén vagyunk.
Aztán eszembe jutott: Csinálhatom mindazt, amit korábban?
Régen autóversenyeztem, repülőt vezettem,
golfoztam meg minden. Hagyjam abba mindet?
És egy idő után úgy voltam vele, hogy ez nevetséges.
Igen. Szóval golfozom, és jobban játszom, mint valaha.
Kanyarodj!
Nem kanyarodott.
Keserédes pillanat volt, izgatott voltam. Ugyanakkor
mintha letöröltem volna Bruce-t a föld színéről.
Néha felvetik, hogy: „Caitlyn győzött az olimpián.”
„Igazából Caitlyn volt.” Mire én: „Bruce győzött az olimpián.”
Nem okoz gondot ezt kimondani, oké?
Hálás vagyok neki. Ő csinálta.
Ez volna minden? Ez volna életem története?
Korántsem. Ennél sokkal több vagyok.
De tiszteletben tartom azt, amire képes volt,
és mindig Bruce-nak hívom, mert Bruce érte el mindazt.
Utólag elgondolkozom…
ha az apám nem volna transz, vajon győzött volna?
Azon töprengek, hogy az őt hajtó erőből mennyi származott
a vágyból, hogy elfogadja őt egy csoport férfi, akiktől soha…
nem érezte, hogy…
teljesen elfogadnák őt,
vagy akikkel soha nem érezte az együvé tartozást.
Nemrég töltöttem be a 70-et.
Nincs sok időm hátra.
Egy dolog mindig is foglalkoztatott.
Amikor az ember kopogtat a mennyek kapuján,
és ott áll előtte,
és megkérdezi Istent: „Miért tetted ezt?”
Miért van ez a probléma a fejemben?
Van valami oka?
Szóval ott áll, és megkérdi: „Jól csináltam?”
Ő remélhetőleg igennel felel.
Hogy „csodálatos családod volt.
Végre hitelesen élted az életed.”
Ez minden, amit tehetek. És továbblépek.
De most egy új fejezet kezdődik. Lássuk, mit tud Caitlyn!
Ennyi.
A feliratot fordította: Császár Hédi